google/wiki40b huggingface dataset:
गोकियो झील

झील प्रणाली

गोकियो झीले खूंजूंग ग्राम विकास समिति के सोळूखूंभू जिले में सागरमाथा जोन में उत्तर-पूर्वी नेपाल में स्थित है। गोकियो चो, को दुध पोखरी भी कहा जाता है, जो कि मुख्य झील है जिसका  क्षेत्रफल 42.9 हेक्टेयर (106 एकड़), और गोकियो गांव झील के पूर्वी तट पर है। थोनाक चो सबसे बड़ी झील है जिसका क्षेत्रफल 65.07 हेक्टेयर (160.8 एकड़)है। गयाझुमपा चो का क्षेत्रफल है 29 हेक्टेयर (72 एकड़) उसके बाद में तनजुंग चो जिसका क्षेत्रफल  16.95 हेक्टेयर (41.9 एकड़) हा (४१.९ एकड़ जमीन), और नगोजूंबा चो का क्षेत्रफल 14.39 हेक्टेयर (35.6 एकड़)है। ताजे पानी के स्थायी स्रोतों के रूप में  वे काफी मूल्यवान है। ऊन झीळौ मै विभिन्न स्रोतों से पानी आता है, जेसे नगोजूंबा ग्लेशियर, के रिसाब से, उत्तर-पश्चिम में रैनजो ला दर्रे कि एक धारा से और एक अन्य धारा जो कि पूर्व में नगोजूंबा ग्लेशियर से आती है। ये ग्लेशियर से बने मीठे पानी कि झीलों है और तउजन झील और ळौगांबगां झील के माध्यम से दुध कोसी मे पानी का निर्वहन करती है ।पहले शोधकर्ताओं द्वारा किय़े गय़े शोध की तुलना  में इन झीलों कि गहराई अधीक पाई गई हैं। चौथे झील (थोनाक चो) सबसे गहरी झील है (६२.४ एम) इस के बाद गोकियो झील है जो ४३एम।  गोकियो झील और ऊपरी थोनाक चो और नगोजूंबा चो के बीच एक सीधा कनेक्शन नहीं देखा गया है, लेकिन इन झीलों में भूमिगत पानी के रिसाब के माध्यम से जुड़ा हो सकता है हुआ.पारिस्थितिकी नाजुक और अस्थिर क्षेत्र में होने के कारण  गोकियो झील प्रणाली स्वाभाविक रूप से कमजोर है, नगोजूंबा ग्लेशियर मै विस्फोट से इन  झीलों का अस्तित्व हमेशा के लिए एक खतरा मे अा सकता हैं। 
गोकियो झील प्रणाली में  १९ झीलों है जो कि १९६.२ हा (४८५ एकड़)  क्षेत्र में फैला हुआ है जो कि  उचाई पर है। यह आर्द्रभूमि दुध कोसी नदी के उपर स्थित है जो कि चो ऒयु से उतरता है।.

धार्मिक महत्व

 गोकियो झीलों को हिंदुओं और बौद्धों दोनों धर्म के द्वारा पवित्र माना जाता है। जनाइ पूर्णिमा महोत्सव मे जो आम तौर पर अगस्त के महीने में होता है, करीब ५०० हिंदु इन झीलों में  पवित्र स्नान करते है औसतन७,००० पर्यटकों गोकियो झीलों मै सालाना यात्रा करते है। . इस स्थान को 'नाग देवता' (नाग देवता) के वासस्थान के रूप में पूजा की जाती है। झील के पश्चिमी कोने मे हिंदू देवी-देवताओं भगवान विष्णु और शिव का एक मंदिर स्थित है।इस क्षेत्र में विश्वास है कि पक्षियों और वन्य जीवन को नुकसान नहीं पहुंचाया जाना चाहिए  है जो कि परंपरागत रूप से संरक्षित जीव है।

पर्यटन

सागरमाथा आधार शिविर और अन्य पर्यटन स्थलों में गोकियो अग्रणी लोकप्रिय पर्यटन स्थलों में से एक है।  गोकियो गांव  ऊंचाई में इस क्षेत्र में एक प्रमुख केंद्र  है।नामचे बाजर से  दो दिनों तक चलने पर यहा पहचा जाता है। ओर से  इस क्षेत्र कि यात्रा मे अक्सर गोकियो री कि चढ़ाई शामिल होती है। 
गोकियो झीलों भी विस्तारित एवरेस्ट आधार शिविर ट्रेक का भाग है जो की  इबीसी ट्रेक गोकियो झीलों के माध्यम के रूप में  जाना जाता है। यह ट्रेक आमतौर पर वे लोगों करते हे जिनके पास थोड़ा अधिक समय हाथ मे होता है।साधारण इबीसी की तुलना में यहां ४ दिन अधिक लगते है। गोकियो झीलों ट्रेक मे दहोरा लाभ यह हे कि यह एक वृत्ताकार मार्ग
होने से एक हि मार्ग  पर दुबारा नही आना पडता जेसा कि इबीसी मे होता है।
माइक्रोसॉफ़्ट एक्सेस

उपयोग

इसके द्वारा आप अपना डेटाबेस फ़ाइल बना सकते हैं। यह "फॉन्ट-एंड" के रूप में कार्य करता है और माइक्रोसॉफ्ट एसक्यूएल सर्वर के जैसे "बैक-एंड" के रूप में भी। कुछ अन्य अनुप्रयोग जैसे विजुवल बेसिक, एएसपी.नेट आदि भी माइक्रोसॉफ्ट एक्सेस के डेटाबेस प्रारूप का उपयोग करते हैं। यह माइक्रोसॉफ्ट के अन्य अनुप्रयोगों के साथ भी काम करता है, जैसे एक्सेल, आउटलूक, वर्ड, पावरपॉइंट आदि।
हरियाणा जनहित काँग्रेस

हरियाणा जनहित काँग्रेस हरियाणा का एक प्रमुख राजनीतिक दल था, जिसकी स्थापना हरियाणा के पूर्व मुख्यमंत्री चौधरी भजन लाल ने की थी।
इसके अध्यक्ष कुलदीप बिश्नोई रह चुके हैं। वर्ष 2016 में इस दल का विलय भारतीय राष्ट्रीय कांग्रेस में हो गया।
आगम (भाषा संबंधी)

स्वरागम

१. आदि आगम (अ+नाज=अनाज)।
२. मध्य आगम (कर्म+अ=करम)।
३. अंत आगम (दवा+ई=दवाई)।

व्यंजनागम

१. आदि आगम (ह+ओंठ=होंठ)।
२. मध्य आगम (शाप+र्‌-=श्राप)।
३. अंत आगम (भौं+ह=भौंह)।

अक्षरागम

१. आदि आगम (घुँ+गुंजा=घुंगुची)।
२. मध्य आगम (ख+अर्‌+ल=खरल)।
३. अंत आगम (आंक+ड़ा=आँकड़ा)
हिफाजत (1987 फ़िल्म)

संक्षेप

लक्ष्मी के तीन मरे हुए बच्चे होने के बाद, उसका पति, सत्यप्रकाश और उसकी मां डरते हैं कि वह और बच्चे पैदा नहीं कर पाएगी, और इसलिए परिवार के नाम को आगे बढ़ाने के लिए कोई भी नहीं होगा। इसलिए वे प्रस्ताव देते हैं कि सत्यप्रकाश दूसरी बार शादी कर ले, जिसके लिए लक्ष्मी सहमति देती है। फिर वो रुक्मिणी से शादी कर लेता है। इस विवाह के बाद लक्ष्मी गर्भवती हो जाती है और एक बेटे राजकुमार को जन्म देती है, और उसके तुरंत बाद रुक्मिणी भी एक बेटे लखन को जन्म देती है। राजकुमार का अपहरण कर लिया जाता है, और वो उनके जीवन से गायब हो जाता है। उसके बाद, एक ठेकेदार की हत्या के लिए सत्यप्रकाश को गिरफ्तार किया गया, और जेल की सजा सुनाई गई। रुक्मिणी और उसका भाई बुद्धिराम, घर चलाने लगते हैं और लक्ष्मी पर दुर्व्यवहार करने लगते हैं। सालों बाद, एक युवा व्यक्ति लक्ष्मी और सत्यप्रकाश के लापता बेटा होने का दावा करता है, और वह असहाय लक्ष्मी के लिए कुछ सम्मान लाने का प्रयास करता है। लेकिन यह लंबे समय तक नहीं टिकता है। जब सत्यप्रकाश को जेल से रिहा किया जाता है, तो वह जवान आदमी को अपने साथी जेल कैदी के रूप में पहचानता है, और लक्ष्मी के सदमे और निराशा के बावजूद, उसे घर छोड़ने के लिए कहता है। उसे पता नहीं है कि अब उसने बुद्धिराम के लिए उसे और लक्ष्मी को मारने के लिए दरवाजा खोल दिया है।
म्हार

म्हार मणिपुर और असम के पहाड़ी जिलों में रहने वाली एक जनजाति है।
तसलीमा नसरीन

जीवनी

तसलीमा का जन्म प्रचलित रूप से २५ अगस्त सन् १९६२ को माना जाता है, परंतु वास्तव में उनका जन्म ५ सितंबर १९६० ई० (सोमवार)   को तत्कालीन पूर्वी पाकिस्तान (अब बांग्लादेश) के मयमनसिंह शहर में हुआ था। उन्होंने मयमनसिंह मेडिकल कॉलेज से १९८६ में चिकित्सा स्नातक की डिग्री प्राप्त करने के बाद सरकारी डॉक्टर के रूप में कार्य आरम्भ किया जिस पर वे १९९४ तक थीं। जब वह स्कूल में थी तभी से कविताएँ लिखना आरम्भ कर दिया था।
बांग्लादेश में उनपर जारी फ़तवे के कारण आजकल वे कोलकाता में निर्वासित जीवन जी रही हैं। हालांकि कोलकाता में मुसलमानों के विरोध के बाद उन्हें कुछ समय के लिये दिल्ली और उसके बाद फिर स्वीडन में भी समय बिताना पड़ा लेकिन इसके बाद जनवरी २०१० में वे भारत लौट आईं। उन्होंने भारत में स्थाई नागरिकता के लिये आवेदन किया है लेकिन भारत सरकार की ओर से उस पर अब तक कोई निर्णय नहीं हो पाया है। यूरोप और अमेरिका में एक दशक से भी अधिक समय रहने के बाद, तस्लीमा 2005 में भारत चले गए, लेकिन 2008 में देश से हटा दिया गया,  हालांकि वह दिल्ली में रह रही है, भारत में एक आवासीय परमिट के लिए दीर्घावधि, बहु- 2004 के बाद से प्रवेश या 'एक्स' वीज़ा। उसे स्वीडन की नागरिकता मिली है।
स्त्री के स्वाभिमान और अधिकारों के लिए संघर्ष करते हुए तसलीमा नसरीन ने बहुत कुछ खोया। अपना भरापूरा परिवार, दाम्पत्य, नौकरी सब दांव पर लगा दिया। उसकी पराकाष्ठा थी देश निकाला।
नसरीन को रियलिटी शो बिग बॉस 8 में भाग लेने के लिए कलर्स (टीवी चैनल) की तरफ से प्रस्ताव दिया गया है। तसलीमा ने इस शो में भाग लेने से मना कर दिया है।
देवेन्द्र कुमार निम

राजनीतिक करियर

देवेन्द्र कुमार निम ने उत्तर प्रदेश विधानसभा चुनाव, 2017 में भारतीय जनता पार्टी के प्रत्याशी के रूप में चुनाव लड़ा और अपने निकटतम प्रतिद्वंद्वी बहुजन समाज पार्टी के प्रत्याशी रवीन्द्र कुमार मोल्हू को 595 मतों से पराजित कर जीत दर्ज की।
लखमी चंद

पंडित लखमी चंद (जन्म: 1903, मृत्यु: 1945) हरियाणवी भाषा के एक प्रसिद्ध कवि व लोक कलाकार थे। हरियाणवी रागनी व सांग में उनके उल्लेखनीय योगदान के कारण उन्हें "सूर्य-कवि" कहा जाता है। उन्हें "हरियाणा का कालिदास" भी कहा जाता है। उनका जन्म [[सोनीपत]] जिले के जाट्टी कलां गाँव में हुआ था तथा मात्र ४२ वर्ष की आयु में ही वे चल बसे। उनके नाम पर साहित्य के क्षेत्र में कई पुरस्कार दिए जाते हैं। 
उनके द्वारा रचित कुछ प्रमुख सांग हैं : नल-दमयंती, मीराबाई, सत्यवान सावित्री, सेठ तारा चंद, पूरन भगत व शशि लकड़हारा आदि। उनके सुपुत्र पंडित तुलेराम ने उनकी परंपरा को आगे बढ़ाया। आजकल उनके पौत्र विष्णु उनकी इस परंपरा का हरियाणा, राजस्थान व उत्तर प्रदेश के दूर-दराज के गाँवों तक प्रसार करने हेत प्रयासरत हैं।
जॉर्ज बक्संडाॅल कौंसटन्टीन

पाकिस्तानी राजनेता और पाकिस्तान के प्रांत, सिंध के पूर्व राज्यपाल।
अज़रबाइजान में इस्लाम धर्म

इतिहास

सातवीं शताब्दी में इस्लाम अरबों के साथ अजरबैजान में पहुंचा, धीरे-धीरे ईसाई धर्म और बुतपरस्त पंथों का समर्थन करता रहा।
सोलहवीं शताब्दी में, सफ़वीद राजवंश के पहले शाह इस्माइल प्रथम (1486-1524) ने राज्य धर्म के रूप में शिया इस्लाम की स्थापना की, हालांकि लोगों का एक हिस्सा सुन्नी बना रहा। आजकल जो ईरान है और जो आजकल अजरबैजान है उसकी जनसंख्या इतिहास में उसी क्षण शिया इस्लाम में परिवर्तित हो गई थी। मुस्लिम दुनिया में इस्लाम की दो शाखाएं अज़रबैजान में संघर्ष में आईं।  राज्य धर्म के रूप में शिया इस्लाम को लागू करने से सफाविद शासकों और पड़ोसी तुर्क साम्राज्य के शासक सुन्नियों के बीच विवाद हुआ।
उन्नीसवीं शताब्दी में, कई सुन्नी मुसलमानों ने रूस-नियंत्रित अजरबैजान से पलायन किया। इस प्रकार, उन्नीसवीं शताब्दी के अंत तक, शिया आबादी बहुमत में थी। रूसी अजरबैजान अठारहवीं शताब्दी के उत्तरार्ध में सुन्नियों और शिया के बीच दुश्मनी कम हो गई क्योंकि अज़रबैजानी राष्ट्रवाद एक आम तुर्क विरासत और ईरानी धार्मिक प्रभावों के विरोध पर जोर देने लगा।
जवाहरलाल स्नातकोत्तर चिकित्सा शिक्षा एवं अनुसंधान संस्थान

जवाहरलाल स्नातकोत्तर चिकित्सा शिक्षा एवं अनुसंधान संस्थान (Jawaharlal Institute of Postgraduate Medical Education & Research / JIPMER) भारत का एक प्रमुख चिकित्सा महाविद्यालय है। यह पुद्दुचेरी में स्थित है। इस संस्थान का वित्तपोषण भारत के केन्द्रीय सरकार द्वारा किया जाता है। अपने आन्तरिक प्रशासन को चलाने के लिए यह संस्थान स्वायत्त है।
पृथ्वी साव

घरेलू क्रिकेट कैरियर

घरेलू क्रिकेट में इन्होंने प्रथम श्रेणी क्रिकेट में मुंबई के लिए इन्होंने पहली बार कोई मैच साल २०१७ में १ से ५ जनवरी को राजकोट में खेला था जिसमें इनके सामने तमिलनाडु की टीम थी। इस मुकाबले में उन्होंने पहली पारी में 4 रन बनाये तो दूसरी पारी में १२० रनों की पारी खेली थी।
शॉ ने लिस्ट ए क्रिकेट की शुरुआत भी उसी साल विजय हजारे ट्रॉफी में २५ फरवरी को गुजरात के खिलाफ की थी लेकिन पहले मैच में इन्होंने महज १० रन ही बनाए थे।
इन्होंने अपने लिस्ट ए क्रिकेट में लेस्टरशायर के खिलाफ मैच में अच्छी बल्लेबाजी करते हुए अपना पहला शतक बनाया। इस मैच में भारत 'ए' टीम ने जहाँ ४५८ रन बनाये तो पृथ्वी शॉ ने १३२ रनों की पारी खेली।

इंडियन प्रीमियर लीग

पृथ्वी साव को २०१८ इंडियन प्रीमियर लीग की नीलामी में दिल्ली डेयरडेविल्स फ्रेंचाइजी ने १ करोड़ २० लाख में खरीदा था और इन्होंने अपने दूसरे ही मैच में संयुक्त रूप से सबसे कम १८ साल १६९ दिनों की आयु में आईपीएल में अर्धशतक बनाया है। इससे पहले इतनी ही आयु में संजु सैमसन ने अर्धशतक बनाया था।
रेडियो श्रोता दिवस

भारत में रेडियो श्रोता दिवस मनाने की परम्परा शुरू करने का श्रेय छत्तीसगढ़ को जाता है। इस नये राज्य के रेडियो श्रोताओं ने भारत में 20 अगस्त 1921 को हुए प्रथम रेडियो प्रसारण की याद में हर साल 20 अगस्त के दिन श्रोता दिवस मनाने का जो सिलसिला 2006 से शुरू किया है जो कि तब से लगातार जारी है। श्रोताओं के विभिन्न संगठनों द्वारा तालमेल से इसका आयोजन किया जाता रहा है।
हिमालिनी

हिमालिनी नेपाल से प्रकाशित होने वाली एक हिंदी मासिक वेब पत्रिका हैं।
माडेलिका

उदाहरण

निम्नलिखित सरल कोड एक प्रथम ऑर्डर के तंत्र () को निरूपित करता है-
model FirstOrder
 parameter Real c=1 "Time constant";
 Real x "An unknown";equation
 der(x) = -c*x "A first order differential equation";end FirstOrder;
पितृॠण

एक प्रकार का शास्त्रोक्त ऋण जिससे मनुष्य पुत्र उत्पन्न करने पर मुक्त होता है।
देवीधूरा मेला

माँ बाराही धाम, लोहाघाट लोहाघाट-अल्मोड़ा मार्ग पर लोहाघाट से लगभग 45 कि.मी की दूरी पर स्थित है। यह स्थान सुमद्रतल से लगभग 6500 फिट की ऊँचाई पर स्थित है। महाभारत में पाण्डवों के अज्ञातवास से लेकर अनेक पौराणिक धार्मिक एवं ऐतिहासिक घटनाओं से जुडा हुआ है। यही प्रसिद्ध देवीधूरा मेला आयोजित हुआ करता है।

कथा

वैष्णवी माँ वाराही का मन्दिर भारत में गिने चुने मन्दिरों में से है। पौराणिक कथाओं के आधार पर हिरणाक्ष व अधर्मराज पॄथ्वी को पाताल लोक ले जाते हैं। तो पृथ्वी की करूण पुकार सुनकर भगवान विष्णु वाराह का रूप धारण कर पृथ्वी को बचाते है। तथा उसे वामन में धारण करते है। तब से पृथ्वी स्वरूप वैष्णवी वाराही कहलायी गई। यह वैष्णवी आदि काल से गुफा गहवर में भक्त जनों की मनोकामना पूर्ण करती आ रही है।

मुख्य आकर्षण

श्रावण शुक्ल एकादशी से कृष्ण जन्माटष्मी तक अनेक आयामों को छुने वाले इस मेले का प्रमुख आकर्षण ’’बग्वाल’’ है। जो श्रावणी पूर्णिमा को खेली जाती है। ’’बग्वाल’’ एक तरह का पाषाण युद्ध है जिसको देखने देश के कोने-कोने से दर्शनार्थी इस पाषाण युद्ध में चार खानों के दो दल एक दूसरे के ऊपर पत्थर बरसाते है बग्वाल खेलने वाले अपने साथ बांस के बने फर्रे पत्थरों को रोकने के लिए रखते हैं। मान्यता है कि बग्वाल खेलने वाला व्यक्ति यदि पूर्णरूप से शुद्ध व पवित्रता रखता है तो उसे पत्थरों की चोट नहीं लगती है। सांस्कृतिक प्रेमियों के परम्परागत लोक संस्कृति के दर्शन भी इस मेले के दौरान होते हैं। यह मेला प्रति वर्ष रक्षा बंधन के अवसर पर 15 दिनों के लिए आयोजित किया जाता है जिसमें अपार जन समूह दर्शनार्थ पहुंचता है।
कलीसिया

कलीसिया (लातिनी:Ecclesia, एक्क्लेसिया) अथवा चर्च का अर्थ ईसाई धर्म के अन्तर्गत आने वाले किसी भी धार्मिक संगठन या साम्प्रदाय को कहा जाता है। कलीसिया, का शाब्दिक अर्थ है लोगों का समूह या सभा। कलीसिया कुछ विशेष ईसाइ विश्वासियों का संगठन या समूह, को कहते हैं, जिन्हें ईसाई मान्यता के अनुसार, एकमात्र परमेश्वर में विस्वास हो तथा उनके पुत्र ईसा मसीह पर विश्वास हो। विश्वासियों के इस समुदाय के सदस्य इस तरह देश-काल से परे एक सार्वभौमिक कलीसिया के भाग होते हैं। यह सार्वभौमिक कलीसिया एक वैश्विक समुदाय के समान है जिसमें हर विश्वासी एक अंग का कार्य करता है।

नामकरण

यह यूनानी बाइबिल के 'एक्लेसिया' शब्द का विकृत रूप है; बाइबिल में इसका अर्थ है - किसी स्थानविशेष अथवा विश्व भर के ईसाइयों का समुदाय। बाद में यह शब्द गिरजाघर के लिये भी प्रयुक्त होने लगा। यहाँ पर संस्था के अर्थ में चर्च पर विचार किया जायगा।

चर्च, कलीसिया और गिरजाघर

हालाँकि भारत में, आजकल, "चर्च" नाम प्रचलित है, जिसे लोग सामान्यतः एक धार्मिक भवन समझते हैं, मगर ऐसा नहीं है, वास्तविक रूप में, चर्च, उस विशेष ईसाई समुदाय को अथवा उस लोगों के समूह को कहते हैं, इसके लिए सटीक हिंदी शब्दावली कलीसिया है। अंग्रेजी में, कलिसिया और गिरजाघर, दोनों को "चर्च" ही कहा जाता है। कलीसिया और गिरजाघर में अंतर समझने के लिए आप किसी देश के सांसद और संसद भवन का उदाहरण ले सकते हैं: "संसद", कुछ निर्वाचित सांसदों के समूह को कहा जाता है, जबकि संसद भवन, एक इमारत है, जिसमें संसद की बैठकें आयोजित होती हैं। उसी तरह से कलीसिया, लोगों के समूह को कहा जाता है, जबकि गिरजाघर एक भवन है, जिसमें धार्मिक गतिविधियाँ होती हैं। अंग्रेजी में, कलीसिया और गिरजाघर, दोनों को चर्च ही कहा जाता है, हालाँकि, अधिकांश बार जब "चर्च" शब्द का उल्लेख होता है, तो संकेत, भवन पर नहीं, बल्कि कलीसिया पर होता है। उदाहरण के लिए, "कैथोलिक चर्च" का मतलब किसी कैथोलिक गिरजाघर से नहीं, कैथोलिक कलीसिया से है।

प्रमुख ईसाई साम्प्रदाय/कलीसिया

इस बात से सहमत हैं कि ईसा ने केवल एक ही कलीसिया की स्थापना की थी, किंतु अनेक कारणों से ईसाइयों की एकता अक्षुण्ण नहीं रह सकी। फलस्वरूप आजकल ईसाई धर्म के बहुत से कलीसिया अथवा संगठन वर्तमान हैं जो एक दूसरे से पूर्णतया स्वतंत्र हैं। उनका वर्गीकरण इस प्रकार किया जा सकता है :

रोमन काथलिक कलीसिया

इसका संगठन सबसे सुदृढ़ है एवं विश्व भर के अधिकांश ईसाई इसके सदस्य हैं। रोमन कैथोलिक रोम के पोप को सर्वोच्च धर्मगुरु मानते हैं। ये स्वयं ही एक चर्च है।

प्राच्य कलीसिया

पूर्व यूरोप के प्राय: सभी ईसाई जो शताब्दियों पहले रोम से अलग हो गए हैं, अधिकांश आर्थोदोक्स (Orthodox) कहलाते हैं। ऑर्थोडॉक्स रोम के पोप को नहीं मानते, पर अपने-अपने राष्ट्रीय धर्मसंघ के पैट्रिआर्क को मानते हैं और परम्परावादी होते हैं। हर राष्ट्र का सामान्यतः अपना अलग ही चर्च होता है।

प्रोटेस्टैंट कलीसिया

यह 16वीं शताब्दी में प्रारंभ हुआ था। प्रोटेस्टेंट किसी पोप को नहीं मानते और इसके बजाय बाइबिल में पूरी श्रद्धा रखते हैं। इस साम्प्रदाय में कई चर्च आते हैं।

ऐंग्लिकन कलीसिया

यद्यपि प्रारंभ ही से ऐंग्लिकन चर्च पर प्रोटेस्टैंट धर्म का प्रभाव पड़ा, फिर भी अधिकांश ऐंग्लिकन ईसाई अपने को प्रोटेस्टैंट नहीं मानते।
चिंगहई झील

चिंगहई झील (चीनी भाषा: 青海湖, Qinghai), कोको नूर या कूकूनोर (मंगोल: Кукунор, Koko Nur) चीन के चिंगहई प्रान्त में स्थित एक खारे पानी की झील है जो चीन की सबसे बड़ी झील भी है। मंगोल भाषा में 'कोको नूर' का मतलब 'नीली झील' होता है और चीनी भाषा में 'चिंग हई' का अर्थ भी यही है, हालांकि इस झील का मूल नाम मंगोल-भाषा वाला ही था। चिंगहई झील चिंगहई की राजधानी शिनिंग से १०० किमी पश्चिम में तिब्बत के पठार पर ३,२०५ मीटर (१०,५१५ फ़ुट) की ऊँचाई पर एक द्रोणी में स्थित है। तिब्बती लोग इस क्षेत्र को आमदो (ཨ༌མདོ, Amdo) बुलाते हैं।
२३ नदियाँ और झरने अपना पानी इस झील में ख़ाली करते हैं, लेकिन इनमें से अधिकतर मौसमी हैं (यानि इनमें पानी साल के केवल कुछ महीनों ही रहता है)। झील का अकार बीसवीं सदी में घटता रहता था लेकिन सन् २००४ के बाद से बढ़ा है। २००४ में इसका क्षेत्रफल ४,१८६ किमी२ था जो २००७ में फैलकर ४,४८९ किमी२ हो गया। तीर्थयात्री कभी-कभी इस झील की परिक्रमा करते हैं, जिसमें घोड़े पर ८ से १८ दिन और पैदल १५ से २३ दिन लग जाते हैं।

महादेव द्वीप

चिंगहई झील के पश्चिमी भाग में 'झील का ह्रदय महादेव' (तिब्बती में 'म्त्शो स्न्यिन्ग म हा दे वा', mTsho snying Ma hā de wa) एक द्वीप है जिसपर कुछ मंदिर और मठ बने हुए हैं। परम्परानुसार इस द्वीप को पहुँचने के लिए किसी नाव का इस्तेमाल नहीं किया जाता था। गर्मियों में इस द्वीप पर रहने वाले इसे छोड़कर नहीं जाते थे और मुख्यभूमि से कोई इसपर आता नहीं था। सर्दियों में झील पर बर्फ़ की मोटी तह जमने पर ही लोग पैदल इस द्वीप से आया-जाया करते थे।

अन्य द्वीप

झील के पश्चिमोत्तरी हिस्से में चिड़ियों से भरपूर दो द्वीप हैं, जिनके नाम दानदाओ द्वीप (Dandao Island), यानि 'अण्डों का द्वीप' और हाइशिपि द्वीप (Haixipi Island), यानि 'जलकौवों का द्वीप' हैं। हाइशिपि द्वीप दानदाओ द्वीप से चार गुना बड़ा है।
निस्संक्रामक

रोगाणुओ और सूक्ष्माणुओं को मार डालने के लिए निस्संक्रामकओं (Disinfectants) का प्रयोग होता है। इससे संक्रामक रोगों को रोकने में सहायता मिलती है। इन्हें ' विसंक्रामक', 'विसंक्रामी' या 'संक्रमणहारी' भी कहते हैं।
डिस्ट्रीब्यूटर-क्यू डीएल बस

डिस्ट्रीब्यूटेड-क्यू डुएल बस

DQDB डिस्ट्रीब्युटेड-क्यू डुएल बस के लिए एक संक्षिप्त नाम है। DQDB बहु अभिगम नेटवर्क संचार को दोहरी-बस वितरित कतार में एकीकृत आयोजन का उपयोग करने में सक्षम है। DQDB स्थानीय क्षेत्र नेटवर्क (LAN) या महानगरीय क्षेत्र नेटवर्क (MAN) के लिए पहुँच प्रदान करता है और ऑफ़लाइन अवस्था कनेक्शन उन्मुख डेटा और आवाज संचार के रूप में समकालिक संचार डेटा हस्तांतरण का समर्थन करता है। DQDB एक उच्च शक्ति संचरण दर के लिए एक संचार प्रोटोकॉल है गति जिसका 34एम.बी.पीएस से 155एम.बी.पीएस को जाता है। DQDB IEEE 802.6 मानक है।

टोपोलॉजी

DQDB' दोहरी बस नेटवर्क टोपोलॉजी दो चलती विपरीत, एक दिशात्मक के होते हैं का उपयोग करता है बस, जहाँ: • सिर-अंत द्विदिशात्मक कोशिकाओं उत्पन्न करता है। • होस्ट डेटा स्थलों को दिखाता है और हस्तांतरण करता है। • वितरित कतार "पहले-आओ पहले-पाओ" वाली कोशिकाओं प्रसारण सेवा करते हैं।

DQDB संकल्पना

DQDB में, नेटवर्कके सभी नोड नेटवर्कके अन्य नोड्सके बारे में जानते हैं। डेटा सही बसके माध्यम से फैलता है, जहां एक बस बाईं ओर नोड्स के लिए डेटा भेजता है और दूसरी बस दाएँ नोड्स के लिए डेटा भेजता है। वितरित कतार में, मेजबान काउंटर, CD और RC रहते हैं। प्रसारणके देरमें डेटा अनुरोध बिट गैर व्यस्त बस काउंटर में गुजर रहा सेल पर सेट किया जाता है और मेजबान निर्धारित करता है और आर सी काउंटर बढ़ जाती है। इसी तरह मेजबान एक खाली गुजर रहा सेल के लिए RC काउंटर और CD काउंटर कम हो जाती है। जब दोनों RC और CD शून्य हो जाते हैं, तब संदेश भेजा जा सकता है।
२१५४ ईसा पूर्व

२१५४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २१५४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
अनातोले फ्रांस

अनातोल फ्रांस (Anatole France ; 16 अप्रैल 1844 – 12 अक्टूबर 1924) फ्रांसीसी कवि, पत्रकार तथा उपन्यासकार थे। वे अकादमी फ्रंसेज (Académie française) के सदस्य तथा १९२१ के साहित्य के नोबेल पुरस्कार विजेता थे।

परिचय

इनका असली नाम 'फ्रांसुआ अनातोल थीबो' था। अनातोल फ्रांस नाम उन्होंने अपनी साहित्यिक कृतियों के लिए रखा था। उनके पिता पुस्तकविक्रेता थे। 
अनातोल फ्रांस उपन्यासकार और कथाकार थे। डॉ॰ जॉनसन के समान वे व्यंग्यपूर्ण प्रहार करने में प्रवीण थे। पैरिस में उनके घर पर भीड़ लगी रहती थी, विशेष रूप से निर्वासित विदेशी आतंकवादियों के लिए उनका घर एक तीर्थ था। अनातोल फ्रांस उदार और प्रगतिशील चिंतक थे। फ्रांसीसी और विदेशी राजनीतिक हलचलों से उनका गहरा संपर्क रहता था। तत्कालीन फ्रांसीसी राजनीति में द्रेफ़ू के मामले में गहरा संकट उत्पन्न हो गया था। फ्रांस के सभी श्रेष्ठ विचारक और कलाकार द्रेफ़ू के बचाव के लिए उठ खड़े हुए थे। इनमें ज़ोला और अनातोल फ्रांस ने बहुत दिलचस्पी ली थी।
अनातोल फ्रांस की प्रतिभा विशेष रूप से व्यंग्योन्मुख थी। व्यंग्य के तीव्र प्रहारों से वह पाठक को सभी विषयों पर स्वयं सोचने के लिए बाध्य करते थे। उनकी पहली पुस्तक, 'जोकास्ता एत ला चैंट मेअर' १८७९ में प्रकाशित हुई। १८८१ में उनकी पुस्तक, 'ला क्राइम डी सिलवेस्तर बोनाई' निकाली। इस पुस्तक से उपन्यासकार के रूप में अनातोल फ्रांस को बहुत ख्याति मिली। अनातोल, वृद्ध और कोमल, उदारप्राण पात्रों के अंकन में विशेष सिद्धहस्त थे। इसके बाद उनकी अनेक व्यंग्य प्रधान कथाएँ प्रकाशित हुईं, जिनमें 'ताई', 'दि पेंग्विन आइलैंड्स', 'दि रिवोल्ट ऑव दि एंजेल्स' आदि बहुत प्रसिद्ध हैं। १९२१ ई. में उन्हें साहित्य का नोबेल पुरस्कार दिया गया।
अनातोल फ्रांस की गद्य शैली बड़ी आकर्षक थी। उनके गद्य का प्रवाह सहज और तरल था। उनका व्यंग्य पिछड़े विचारों पर आघात करता था। वे राज्य, धर्म, युद्ध आदि के संबध में बहुत अग्रगामी विचार रखते थे। राज्यों और धर्म के इतिहास में उनकी बहुत विनाशकारी भूमिका रही है। अपनी व्यंग्यप्रधान कथा, 'दि पेंग्विन आइलैंड्स' में फ्रांस की यही मुख्य स्थापना है। पेंग्विन नाम के जीव ने सभ्यता और संस्कृति का अद्भुत् विकास किया, किंतु अपनी विध्वंसकारी शक्ति से अंत में इस सभ्यता को ही नष्ट कर दिया। मानव इतिहास पर फ्रांस इस कथा में एक विहंगम दृष्टि डालते हैं और आज की परिस्थितियों में उनकी दृष्टि पारदर्शी प्रतीत होती है। 'दि रिवेल्ट ऑव दि एंजेल्स' में फ्रांस लिखते हैं कि संपूर्ण प्रभुता प्राप्त करके कोई भी शक्ति निरंकुश बन जाती है, दैवी शक्ति भी। 'ताई' एलेक्जैन्ड्रिया के जीवन से संबधित ऐतिहासिक उपन्यास है।
अनातोल फ्रांस की कला की विशेषता अंधविश्वासों, अविवेक और प्रतिगामी विचारधाराओं पर व्यंग्य की कठोर मार है, किंतु जीवन के अनेक कोमल, सुकुमार, बालसुलभ, उदार प्राण क्षण भी हमें निरंतर ऐसे पात्र अपनी कथाओं में अंकित करते हैं, जिनसे मानव स्वभाव और जीवन में मनुष्य की अवस्था दृढ़ होती है।
मनोज कुमार पारस

राजनीतिक करियर

मनोज कुमार पारस ने उत्तर प्रदेश विधानसभा चुनाव, 2017 में समाजवादी पार्टी के प्रत्याशी के रूप में चुनाव लड़ा और अपने निकटतम प्रतिद्वंद्वी भारतीय जनता पार्टी के प्रत्याशी ओमवती देवी को 7,967 मतों से पराजित कर जीत दर्ज की।
वेधशाला, उज्जैन

उज्जैन शहर में दक्षिण की ओर क्षिप्रा के दाहिनी तरफ जयसिंहपुर नामक स्थान में बना यह प्रेक्षा गृह "जंतर महल' के नाम से जाना जाता है। इसे जयपुर के महाराजा जयसिंह ने सन् १७३३ ई. में बनवाया। उन दिनों वे मालवा के प्रशासन नियुक्त हुए थे। जैसा कि भारत के खगोलशास्री तथा भूगोलवेत्ता यह मानते आये हैं कि देशांतर रेखा उज्जैन से होकर गुजरती है। अतः यहाँ के प्रेक्षागृह का भी विशेष महत्व रहा है।
यहाँ चार यत्र लगाये गये हैं -- समरात यंत्र, नाद वलम यंत्र, दिगांरा यंत्र तथा मिट्टी यंत्र। इन यंत्रों का सन् १९२५ में महाराजा माधवराव सिंधिया ने मरम्मत करवाया था।
उष्मागतिकी

कार्यक्षेत्र

प्रारम्भ में उष्मागतिकी विज्ञान की वह शाखा थी जिसमें केवल उष्मा के कार्य में परिणत होने अथवा कार्य के उष्मा में परिणत होने का विवेचन किया जाता था। परन्तु अब इसका क्षेत्र अधिक विस्तृत हो गया है। अब इसमें ताप संबंधी लगभग सभी बातों का अध्ययन किया जाता है। उदाहरणतः यदि हम निकल जैसे किसी चुम्बकीय पदार्थ की एक छड़ को एक कुण्डली के भीतर रखें और इस कुण्डली में बिजली की धारा प्रवाहित कराकर एक चुंबकीय क्षेत्र स्थापित करें तो छड़ की लम्बाई में थोड़ा अन्तर आ जाएगा, वह थोड़ा गर्म हो जाएगा और उसकी विशिष्ट उष्मा में भी अन्तर हो जाएगा। ऐसे ही यदि नाइट्रोजन तथा हाइड्रोजन का मिश्रण लेकर हम उसमें एक उत्प्रेरक छोड़ दें तो इस मिश्रण में नाइट्रोजन, हाइड्रोजन तथा अमोनिया एक विशेष अनुपात में रहेंगे। ताप में परिवर्तन होने से इस अनुपात में भी परिवर्तन होता है और यह परिवर्तन उस उष्मा से सम्बन्धित है जो अमोनिया के संश्लेषण की क्रिया में ताप को अपरिवर्तित रखने के लिए उस मिश्रण से निकालनी आवश्यक होती है। ऐसी ही अन्य बातों का अध्ययन भी अब उष्मागतिकी के अन्तर्गत होता है जिससे इसका क्षेत्र बहुत विस्तृत हो गया है।
कोटद्वार रेलवे स्टेशन

कोटद्वार रेलवे स्टेशन भारतीय रेल का एक रेलवे स्टेशन है। यह कोटद्वार शहर में स्थित है। इसकी ऊंचाई मी. है।
ज्ञान द्योतन

ज्ञान द्योतन (Knowledge representation या KR) संगणकी (कम्प्यूटर विज्ञान) की कृत्रिम बुद्धि क्षेत्र की एक शाखा है जिसमें ज्ञान को भिन्न प्रकार से संगणकों में व्यक्त करने का अध्ययन किया जाता है ताकि उसका प्रयोग कठिन कार्यों में किया जा सके। उदाहरण के लिये चिकित्सा-सम्बन्धी जानकारी को संगणकों में व्यक्त व प्रयोग करने के कई प्रयास हुये हैं ताकि लक्षणों के बारे में पूछकर किसी व्यक्ति के रोग का बिना चिकित्सक के अकेले संगणक द्वारा ही पता लगाया जा सके। ज्ञान द्योतन में तर्कशास्त्र के सिद्धांतों का बहुत प्रयोग किया जाता है।